gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7904, del 26-10-2016 (2016/8410)

Informació pública de la dissolució i nomenament de liquidadors de la cooperativa.
----------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8410


Organisme emissor
:   Benacruz, COOP V.

Tipus de document
:   Anunci

Informació pública de la dissolució i nomenament de liquidadors de la cooperativa. [2016/8410]  
L'Assemblea General extraordinària i universal, celebrada el 17 d'octubre de 2016, va adoptar, d'acord amb els articles 36.6 i 81 del text refós de la Llei de Cooperatives de la Comunitat Valenciana (DL 2/2015, de 15 de maig), l'acord de dissolució i nomenament de liquidadors de la societat.  
  
Ibi, 18 d'octubre de 2016.- Els liquidadors: José Bujaldón Bujaldón, Juan José Carrillo Navarro, Pedro Bujaldón Bujaldón.
Diari Oficial de la Generalitat Valenciana


Sumari del DOGV 7869, del 09-09-2016 (2016/6898)

Nomenament de dos oficials de la policia local com a funcionaris de carrera, pertanyents al grup C, subgrup C1, escala d'administració especial.
------------------------------------------------------------------------------------------------------------------------------------------------

### Dades del document

Número de DOGV
:   7869

Data del DOGV
:   09-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6898


Data del document
:   18-08-2016

Organisme emissor
:   Ajuntament de Benicàssim

Tipus de document
:   Anunci

Anàlisi jurídica

 Descriptors 

:   * Benicàssim
    * funcionari

Nomenament de dos oficials de la policia local com a funcionaris de carrera, pertanyents al grup C, subgrup C1, escala d'administració especial. [2016/6898]  
En compliment del que disposa l'article 62.1.b del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es fa públic que, després de realitzar les oportunes proves selectives, per promoció interna, s'han nomenat els següents funcionaris de carrera, que han pres possessió dels càrrecs l'11 d'agost de 2016: Carina Beltrán Aznar, amb DNI número 97063330A, i Ismael Illana Pérez, amb DNI número 75314668M, com a oficials de la policia local, funcionaris de carrera, pertanyents al grup C, subgrup C1, escala d'administració especial, subescala de serveis especials, classe policia local, en virtut del Decret de l'Alcaldia número 2122, de data 10 d'agost de 2016.  
  
Cosa que es fa pública als efectes oportuns.  
  
Benicàssim, 18 d'agost de 2016.- L'alcaldessa: Susana Marqués Escoín.
Diari Oficial de la Generalitat Valenciana


Sumari del DOGV 7793, del 30-05-2016 (2016/3367)

Informació pública de l'aprovació inicial del projecte d'urbanització parcial dels carrers Na Violant d'Hongria, Bodega i avinguda Vilafranca.
----------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3367


Data del document
:   10-05-2016

Organisme emissor
:   Ajuntament de Vall d'Alba

Tipus de document
:   Anunci

Descriptors 

:   * Vall d'Alba
    * pla d'urbanisme
    * administració local

Informació pública de l'aprovació inicial del projecte d'urbanització parcial dels carrers Na Violant d'Hongria, Bodega i avinguda Vilafranca. [2016/3367]  
La Junta de Govern Local, de data 10 de maig de 2016, ha aprovat per acord el projecte d'urbanització de l'obra d'urbanització parcial dels carrers de Na Violant d'Hongria, Bodega i avinguda de Vilafranca, redactat per Getec, SA, per import de 67.031,06 euros i 14.076,52 euros d'IVA (total 81.107,58 ?); se sotmet a informació pública pel termini de 20 dies hàbils a efectes d'al·legacions.  
Cosa que es publica de conformitat amb el que disposa l'article 175.2 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
Vall d'Alba, 10 de maig de 2016.- L'alcaldessa: Marta Barrachina Mateu.
Diari Oficial de la Generalitat Valenciana


Sumari del DOGV 7843, del 03-08-2016 (2016/5612)

Notificació de la sentència dictada en el judici verbal número 1398/2013.
-------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5612


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 1398/2013. [2016/5612]  
Yolanda Giménez Ponce, secretària del Jutjat de Primera Instància número 14 de València, mitjançant aquest edicte faig saber que en aquest jutjat es tramiten actuacions de judici verbal (250.2) 001398/2013, promogudes per Gas Natural SUR, SA, representat per la procuradora Elena Medina Cuadros, contra José Manuel Serrano Yuste i Olga Segura López, sobre la reclamació d'una quantitat. En aquestes actuacions s'ha dictat sentència en data 29 de setembre de 2015, la dispositiva de la qual, literalment, és com segueix:  
  
«Estime la demanda formulada per la procuradora dels tribunals Elena Medina Cuadros, en nom i representació de Gas Natural SUR, SA, contra José Manuel Serrano Yuste i contra Olga Segura López, i declare resolt el contracte de subministrament de gas per a l'habitatge siti a València, carrer de Carlos Cervera, número 22, porta 4, I condemne els demandats a sotmetre's a aquesta declaració, així com a pagar a l'actora la suma de 1.340,23 euros, més els interessos legals des de la interpel·lació judicial, i l'import de les factures que es produïsca fins a la suspensió definitiva del subministrament, a la qual cosa condemne igualment els demandats. Dispose que s'adopten totes les mesures que calguen per al cessament efectiu del subministrament de gas. Tot això sense especial imposició de costes processals. Cada part haurà d'abonar les costes causades a la seua instància, i les comunes a mitges.  
Contra aquesta sentència no es pot interposar cap recurs.  
Aquesta és la meua sentència, que pronuncie, mane i firme.»  
  
I perquè valga de notificació de sentència de forma legal a la demandada, Olga Segura López, en parador ignorat, i perquè es publique al tauler d'anuncis d'aquest jutjat i en el Diari Oficial de la Comunitat Valenciana, expedisc aquest edicte.  
  
València, 30 de juny de 2016.- La secretària judicial: Yolanda Giménez Ponce.
Diari Oficial de la Generalitat Valenciana


Sumari del DOGV 7699, del 18-01-2016 (2016/40)

RESOLUCIÓ de 23 de desembre de 2015, del conseller d'Economia Sostenible, Sectors Productius, Comerç i Treball, sobre el nomenament del president de la Junta Arbitral de Consum de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/40


Data del document
:   23-12-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Conselleria d'Economia, Indústria i Comerç

RESOLUCIÓ de 23 de desembre de 2015, del conseller d'Economia Sostenible, Sectors Productius, Comerç i Treball, sobre el nomenament del president de la Junta Arbitral de Consum de la Comunitat Valenciana. [2016/40]  
De conformitat amb el que es disposa en el número 1 de l'article 7 del Reial Decret 231/2008, de 15 de febrer, pel qual es regula el sistema arbitral de consum, he resolt:  
  
Nomenar, com a presidenta de la Junta Arbitral de Consum de la Comunitat Valenciana, Gema Ferrer Portillo, cap del Servei de Defensa de les Persones Consumidores i Arbitratge de Consum, amb efectes des del dia 23 de desembre de 2015.  
  
València, 23 de desembre de 2015.- El conseller d'Economia Sostenible, Sectors Productius, Comerç i Treball: Rafael Climent González.
Diari Oficial de la Generalitat Valenciana


Sumari del DOGV 7937, del 15-12-2016 (2016/9056)

Notificació de la sentència dictada en el procediment ordinari número 1593/2008.
--------------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9056


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1593/2008. [2016/9056]  
En aquest procediment ordinari número 1593/2008, seguit a instàncies de Sirena Partnerships, SL, contra Kristien Calle, s'ha dictat la Sentència número 205/2015, de 31 de juliol de 2015:  
«Procediment: judici ordinari número 1593/2008.  
Resolució dictada: Sentència número 205/2015, de 31 de juliol de 2015.  
Jutjat on les persones interessades poden conéixer el contingut íntegre de la resolució Sentència número 205/2015, de 31 de juliol de 2015: Jutjat de Primera Instància número 2 de Benidorm, passeig dels Tolls, s/n, 03603 Benidorm.  
Recurs que es pot interposar: recurs d'apel·lació que cal interposar davant d'aquest jutjat dins del termini de 20 dies des que es notifique al demandat.»  
I atés que el demandat, Kristien Calle, es troba en parador desconegut, expedisc aquest edicte a fi que li valga de notificació de forma deguda de conformitat amb el que estableix la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 17 d'octubre de 2016.- La secretària judicial: María Engracia Román Ivorra.
Diari Oficial de la Generalitat Valenciana


Sumari del DOGV 7768, del 26-04-2016 (2016/2086)

Notificació de la interlocutòria dictada en el rotlle d'apel·lació número 91/2016.
----------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2086


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 91/2016. [2016/2086]  
La Secció Sisena de l'Audiència Provincial de València ha dictat, en el rotlle d'apel·lació número 91/2016, la resolució que té l'encapçalament i la part dispositiva que es diuen tot seguit:  
  
«Audiència Provincial de València   
Secció Sisena  
Rotlle d'apel·lació número 91/2016  
Execució hipotecària número 290/2014  
Jutjat de Primera Instància número 5 de Catarroja  
Interlocutòria número 77  
President: Vicente Ortega Llorca.  
Magistrat: José Francisco Lara Romero.  
Magistrada: Alicia Amer Martín.  
València, 2 de març de 2016  
La Secció Sisena de l'Audiència Provincial de València, integrada pels magistrats indicats al marge, ha vist aquest recurs d'apel·lació, interposat contra la interlocutòria de data 11 de novembre de 2015, dictada en el procediment d'execució hipotecària número 290/2014 del Jutjat de Primera Instància número 5 de Catarroja.  
Han sigut part en el recurs, com a apel·lant, Caixa Rural d'Albal, Cooperativa de Crèdit V., representada pel procurador Francisco Cuchillo García, assistida del lletrat Luis Alegre Gil, i, com a apel·lats executats, Esther Mateos Cozas, Antonio José Navarro Gallego, Asensio Aleixandre Vázquez i María del Carmen Mateos Cozas, no compareguts en aquesta alçada.  
És ponent Alicia Amer Martín, la qual expressa el parer del tribunal.  
  
  
Part dispositiva  
Estimar el recurs d'apel·lació interposat per Caixa Rural d'Albal, Cooperativa de Crèdit V.  
Revocar la interlocutòria recorreguda i manar continuar l'execució despatxada.  
No fer pronunciament sobre les costes de l'alçada.  
Torneu el dipòsit constituït per a recórrer.  
Aquesta resolució és ferma.  
I quan pertoque, torneu al jutjat de procedència les actuacions originals, amb un certificat d'aquesta resolució, perquè s'execute i es complisca.  
Aquesta és la nostra resolució, que disposem i firmem.»  
  
Aquesta sentència es publica en el Diari Oficial de la Comunitat Valenciana a fi de notificar-la a la part incompareguda, demandada apel·lada Esther Mateos Cozas.  
  
València, 23 de març de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7708, del 29-01-2016 (2016/281)

RESOLUCIÓ de 18 de gener del 2016, de la Universitat Cardenal Herrera-CEU, per la qual publica el pla d'estudis de Màster Universitari en Fisioteràpia Esportiva.
-----------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/281


Data del document
:   18-01-2016

Organisme emissor
:   Universitat Ceu Cardenal Herrera

Tipus de document
:   Resolució

Descriptors 

:   * centre d'ensenyament

RESOLUCIÓ de 18 de gener del 2016, de la Universitat Cardenal Herrera-CEU, per la qual publica el pla d'estudis de Màster Universitari en Fisioteràpia Esportiva.  
 [2016/281]  
Una vegada s'ha obtingut la verificació del pla d'estudis pel Consell d'Universitats, amb un informe previ positiu de l'Agència Nacional d'Avaluació de la Qualitat i Acreditació, i acordat el caràcter oficial del títol per Acord de Consell de Ministres d'11 de desembre 2015 (publicat en el BOE de 24 de desembre de 2015, sec. I, p. 121912, per Resolució de la Secretaria General d'Universitats de 15.12.2015), de conformitat amb allò que disposa la legislació vigent, aquest Rectorat ha resolt publicar el pla d'estudis conduent a l'obtenció del títol de Màster Universitari en Fisioteràpia Esportiva.  
  
València, 18 de gener de 2016.- La rectora: Rosa Visiedo Claverol.  
  
  
Màster Universitari en Fisioteràpia Esportiva  
  
Distribució general del pla d'estudis:  
  
Tipus de matèria Crèdits ECTS  
  
Obligatòries (OB)  
Pràctiques (PR)   
41  
9  
Treball fi de màster (TFM) 10  
  
Total   
60  
  
  
  
Distribució del pla d'estudis per curs i matèria:  
  
Curs Matèria ECTS Caràcter Organització temporal  
1r Teràpia Manual Osteopàtica i Neurodinàmica 10 OB Anual  
1r Embenat Funcional 4 OB Anual  
1r Recuperació Funcional Esportiva 8 OB Anual  
1r Valoració i Tractament Miofascial 8 OB Anual  
1r Protocols de Fisioteràpia Esportiva 3 OB Anual  
1r Anàlisi del Moviment en Fisioteràpia Esportiva 4 OB Anual  
1r Metodologia Avançada en Investigació Estadística 4 OB Anual  
1r Pràctiques Externes 9 PR Anual  
1r Treball Fi de Màster 10 TFM Anual  
 Total 60
Diari Oficial de la Generalitat Valenciana


Sumari del DOGV 7915, del 11-11-2016 (2016/7966)

Citació a les persones interessades en el procediment de declaració d'hereus abintestat número 62/2015.
-------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7966


Organisme emissor
:   Jutjat de Primera Instància Número 1 de Requena

Tipus de document
:   Anunci

Citació a les persones interessades en el procediment de declaració d'hereus abintestat número 62/2015. [2016/7966]  
En el procediment a què es fa referència s'ha dictat la resolució que, literalment, és com segueix:  
  
«Jurisdicció voluntària general número 000062/2015  
De: Ángel Lacuesta Poveda, María Cantos Máñez i Jesús Lacuesta Canto.  
Procurador/a: -  
Contra: fiscal.  
Procurador/a: -  
Provisió  
Magistrada jutgessa: Joana Ruiz Sierra.  
Requena, 29 de juliol de 2016  
  
Se n'ha informat; es consideren presentats l'anterior informe del ministeri fiscal i l'escrit del lletrat Alberto Galindo Gorbe, uniu-los a les actuacions que els han motivat, atenent el valor i la naturalesa dels béns hereditaris, així com el dictamen emés i considerant que hi ha motius racionalment fundats per a creure que hi puguen haver uns altres parents d'igual o millor grau, de conformitat amb el que disposa l'article 984 de la Llei d'Enjudiciament Civil de 1881, publiqueu edictes en què s'anuncie la mort sense testar de Jesús Lacuesta Cantos, i els noms i el grau de parentiu dels reclamants de l'herència que són els seus oncles Ángel Lacuesta Poveda i María Cantos Máñez, i es crida els qui es consideren amb igual o millor dret a l'herència dels qui la reclamen perquè compareguen davant d'aquest jutjat dins del termini de 30 dies. Aquests edictes es fixaran en el Butlletí Oficial de la Província de València, en el Diari Oficial de la Comunitat Valenciana i, d'acord amb el que s'ha sol·licitat, en el periòdic Las Provincias, i, una vegada transcorregut el termini esmentat als edictes, es disposarà la resta conduent segons dret.  
Mode d'impugnació: recurs de reposició dins del termini de cinc dies davant d'aquest tribunal. Per a admetre el recurs caldrà acreditar que s'ha constituït, en el compte de dipòsits i consignacions d'aquest òrgan, un dipòsit de 25 euros, llevat que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o l'organisme autònom dependent d'algun dels anteriors.  
  
Així ho ordena i firma el jutge. En done fe.»  
  
I com a conseqüència del parador ignorat dels possibles parents hereus de Jesús Lacuesta Cantos, estenc aquesta cèdula perquè valga de notificació.  
  
Requena, 29 de juliol de 2016.- El lletrat de l'Administració de Justícia: Virgilio Rodas Carratalá.
Diari Oficial de la Generalitat Valenciana


Sumari del DOGV 7838, del 27-07-2016 (2016/5379)

Formalització del contracte número 07/16. Recuperació, reparació i posada en servei de 350 elements higiènics (dutxes i rentapeus) instal·lats en platges de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5379


Data del document
:   28-06-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * adjudicació de contracte administratiu
    * contracte de serveis

Formalització del contracte número 07/16. Recuperació, reparació i posada en servei de 350 elements higiènics (dutxes i rentapeus) instal·lats en platges de la Comunitat Valenciana. [2016/5379]  
1. Entitat adjudicadora  
a) Organisme: Agència Valenciana del Turisme (CIF: U-0769843-O).  
b) Dependència que tramita l'expedient: Secció de Contractació.  
c) Número d'expedient: 07/16.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: recuperació, reparació i posada en servei de 350 elements higiènics (dutxes i rentapeus) instal·lats en platges de la Comunitat Valenciana.  
c) CPV: 50800000-3, 50510000-3, 44115210-4, 45330000-9.  
d) Diari oficial i data de publicació de l'anunci de licitació: DOCV, 22.04.2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Cent mil euros (100.000,00 ?), IVA no inclòs.  
  
5. Formalització del contracte  
a) Data d'adjudicació: 15.06.2016.  
b) Data de formalització del contracte: 27.06.2016.  
c) Contractista: Oficina Tècnica d'Edificació de la Ciutat Vella, SL.  
d) Nacionalitat: espanyola.  
e) Import d'adjudicació: seixanta-nou mil nou-cents cinquanta-un euros (69.951,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 28 de juny de 2016.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 7787, del 20-05-2016 (2016/3525)

Notificació de la sentència dictada en el judici verbal número 2272/2011.
-------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3525


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 2272/2011. [2016/3525]  
Procediment: assumpte civil 002272/2011.  
Judici verbal 002272/2011  
Part demandant: Diésel Mediterráneo, SL.  
Part demandada: Suministros Hidráulicos del Levante, SL.  
Sobre: altres verbals.  
En el judici a què es fa referència s'ha dictat la resolució la dispositiva de la qual, literalment, és com segueix:  
  
«Dispositiva  
Estime totalment la demanda interposada per la mercantil Diésel Mediterráneo, SL, representada per la procuradora dels tribunals Cristina Candela Martínez i dirigida per la lletrada Inmaculada Sánchez Navarro, contra la mercantil Suministros Hidráulicos del Levante, SL, declarada en situació processal de rebel·lia, i condemne la mercantil Suministros Hidráulicos del Levante, SL, a abonar a la mercantil Diésel Mediterráneo, SL, la quantitat de 707,00 euros, més els interessos, que es liquidaran en la forma establida en el fonament jurídic quart d'aquesta resolució judicial.  
En matèria de costes, cal sotmetre's al contingut del fonament jurídic cinqué d'aquesta resolució judicial.  
Notifiqueu aquesta resolució a les parts i feu-los saber que, vist que la quantia reclamada és inferior a 3.000,00 euros, és ferma i, en contra, no s'hi pot interposar recurs d'apel·lació, de conformitat amb l'article 455.1 de la Llei d'Enjudiciament Civil, en la redacció que en fa la Llei 37/2011, de 10 d'octubre, de mesures d'agilització processal, que estableix que ?les sentències dictades en qualsevol classe de judici, les actuacions definitives i aquelles altres que la llei expressament assenyale, seran apel·lables, a excepció de les sentències dictades en els judicis verbals per raó de la quantia quan aquesta no supere els 3.000 euros?.  
Porteu-ne l'original al llibre de sentències i deixeu un testimoniatge d'aquesta resolució en les actuacions.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per la diligència d'ordenació de 23 d'octubre de 2012, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis d'aquest jutjat, per a portar a efecte la diligència de notificació.  
  
Elx, 23 d'octubre de 2012.- El secretari judicial: Virgilio Rodas Carratalá.